Cristinan asunto Paço de Arcosissa on sekä puitteiltaan että sijainniltaan erinomainen valinta lapsiperheille tai porukoille, jotka haluavat nauttia sekä rantaelämästä, että Lissabonin upeista nähtävyyksistä. Sijainti radan varrella Cascaisin ja Lissabonin puolivälissä antaa tähän erinomaiset mahdollisuudet. Myös Paço de Arcos itsessään on sympaattinen kylä, josta löytyy useampi hyvä ruokapaikka ja kohtalaisen hyvin varusteltu pienehkö supermarketti. Julkisilla kulkuvälineillä liikkuminen on helppoa ja junat hyvin aikataulussa ja niitä kulkee melko tiuhaan. N. 20 minuutissa pääsee sekä Lissaboniin että Cascaisiin. Lissabonista päin tultaessa erityisesti illemmalla kannattaa varmistaa, että junassa lukee Cascais todas (ei srap), ne pysähtyvät joka pysäkillä. Lissabonissa on paljon nähtävää ja ihasteltavaa (Alfaman ja Bairro Alton kujat, Sao Jorgen linna, 28 raitiovaunu, Parque das Nações akvaarioineen ja köysiratoineen ja paljon muuta). Cascaisin radan varrelta löytyy hiekkarantoja ja Cascais itse on viehättävä ja turisteja kuhiseva kylä. Lasten mieleen oli Carcaveloksen ranta. Jos on aikaa, kannattaa myös Sintrassa käydä ihmettelemässä Penan linnaa ja Regaleiran puutarhaa maan sisään upotettuine torneineen. Tuliaisiksi ja muistoiksi myös itselle on tarjolla mm. paljon ihania azulejos-tuotteita. Asunosta vielä; se näyttää samalta kuin kuvissa, on siisti ja tilava. Varustelu oli 6 hengelle sopiva ja pesukoneesta plussaa. Allas katolla oli lasten mieleen, siellä saattoi käydä pulahtamassa vielä vähän illemmalla kaupungilta tultaessa. Ympäristö on rauhallinen, koska ei ole mikään turistikohde. Cristina oli hyvä ja sisään- sekä uloskirjautumisen suhteen joustava emäntä.Suosittelen lämpimästi Cristinan asuntoa!